
ОТНОСНО: 
Одобряване на план-сметка за дейностите по чл. 66, ал. 1 от Закона за местните данъци и такси за 2026 г. на територията на Община Две могили
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ОБЩИНСКИ СЪВЕТНИЦИ,

ДАМИ И ГОСПОДА,

В изпълнение на разпоредбите на Закона за местните данъци и такси /ЗМДТ/ внасям за разглеждане и одобряване план-сметка за дейностите по чл. 66, ал. 1 от ЗМДТ за 2026 г. по населени места на територията на Община Две могили. Настоящата план-сметка има за цел да определи прогнозните разходи, необходими за изпълнение на дейностите по управление на битовите отпадъци на територията на общината през 2026 година. В обхвата на плана са включени всички населени места и територии, обслужвани от общината.
Съгласно чл. 62 от ЗМДТ такса битови отпадъци се заплаща за извършваните от общината услуги по: 
· събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци; 
· третиране на битовите отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации и съоръжения за оползотворяване и/или обезвреждане на битови отпадъци;
· поддържане на чистотата на уличните платна, площадите, алеите, парковите и други територии от населените места и селищните образувания в общината, предназначени за обществено ползване.
При изготвяне план-сметката за разходите по сметосъбиране, сметоизвозване, обезвреждане на битови отпадъци и поддържане на териториите за обществено ползване за 2026 г. е взето предвид следното:
- действащата в момента нормативна уредба;

- анализ на направените разходи в предходни години;
- проектите на бюджет за 2026 г. на второстепенните разпоредители с бюджетни кредити;

- динамиката в цените на материалите и горивата;

- нарастване на минималната работна заплата;
- разходите за почистване на нерегламентирано изхвърляне на отпадъци.
С ПМС № 93 от 04.04.2024 г., обнародвано в ДВ бр. 31 от 09.04.2024 г. е приета Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси.

Според изискванията на Закона за управление на отпадъците /ЗУО/ и Закона за местните данъци и такси /ЗМДТ/, Община Две могили е длъжна да предоставя на гражданите и юридическите лица услугите по събиране и транспортиране на битовите отпадъци до съоръжения и инсталации за тяхното третиране, и поддържане чистотата на териториите за обществено ползване. 
В правомощията на Общински съвет е да определя размера на таксите, при спазване на регламентираните в чл. 8, ал. 1 от ЗМДТ принципи – възстановяване на пълните разходи на общината по предоставяне на услугата, създаване на условия за разширяване на предлаганите услуги, повишаване на тяхното качество и постигане на по-голяма справедливост при определяне и заплащане на местните такси. За 2026 г. се предлага размерът на ТБО за 2026 г. да бъде определен при условията на чл. 8, ал. 3 от Закона за местните данъци и такси. Съгласно цитираната разпоредба, размерът на таксата може да не възстановява пълните разходи на общината по предоставяне на определена услуга, когато общинският съвет реши, че това се налага за защита на обществения интерес, като в този случай разликата между разходите и размера на таксата е за сметка на други общински приходи. В предложения проект на план- сметката средствата, които следва да бъдат осигурени за сметка на други общински приходи са в приблизителен размер на 28 хил. лв., които представляват 2,27 % от необходимите средства.
Размерът на таксата се определя за всяка услуга поотделно.

За целите на настоящата План - сметка, териториите в населените места от община Две могили по смисъла на § 5, т. 6 от ЗУТ, в т. ч. урбанизирани територии и в отделни поземлени имоти  извън тях, определени с ПУП, които имат предназначение по чл. 8, т. 1 от Закона за устройство на територията, за които се дължи такса битови отпадъци се групират в шестнадесет района, като от първи до пети район са в града, а от шести до шестнадесети са селата. Същевременно честотата на събиране и транспортиране на съдовете за съхранение на битовите отпадъци се определя със заповед на кмета на общината и се обявява публично до 31 октомври на предходната година.

Зоните и честотата на сметосъбиране са определени със заповед на кмета на общината №  988 от 27.10.2025 г., публично оповестена на официалната интернет страница на общината на следния адрес: https://dvemogili.egov.bg/wps/wcm/connect/dvemogili.egov.bg-1832/6bc16d66-eb80-4f85-acd1-36d2beb4c82f/%D0%B7%D0%B0%D0%BF%D0%BE%D0%B2%D0%B5%D0%B4-%D1%80%D0%B0%D0%B9%D0%BE%D0%BD%D0%B8+%E2%80%93+2025+%D0%B3..pdf?MOD=AJPERES&CONVERT_TO=url&CACHEID=ROOTWORKSPACE.Z18_PPGAHG800HE6A0QBUIND9091O6-6bc16d66-eb80-4f85-acd1-36d2beb4c82f-pEKRHhP.
Всички относими за календарната година разходи на общината за извършване на дейности по предоставяне на услугите, за които се събира такса битови отпадъци се включват в план-сметка за годината за всяка от услугите и по източници на финансиране и са съобразени с разпоредбите на Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в Закона за местните данъци и такси, приета с ПМС № 93 от 04.04.2024 г., обн. в ДВ брой 31 от 09.04.2024 г.
В проекта на план-сметката не са включени средства за придобиване на актив, които се финансират с публични средства по проект, програма или процедура с изключение на съфинансирането от общината. Такива разходи за 2026 година са предвидени в размер на 128 144 лв./65519 евро за „Надграждане на капацитета на компостираща инсталация за разделно събрани биоразградими битови отпадъци за нуждите на РСУО за регион Борово /Бяла, област Русе/ по процедура № BG16FFPR002-2.003 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци по Приоритет 2 „Отпадъци“ на Програма „Околна среда“ 2021 – 2027., съфинансирана от Европейския фонд за регионално развитие на Европейския съюз, в партньорство с всички общини-членове на РСУО за регион Борово /Бяла, област Русе/ - Община Бяла, Община Две могили, Община Опака, Община Ценово и Община Борово.
През 2026 г. услугите по чл. 62 от Закона за местните данъци и такси ще се извършват чрез Общинско предприятие „Чистота, озеленяване и благоустройство“ в съответствие с чл. 52 от Закона за общинската собственост. Предприятието обхваща дейностите по сметосъбиране и сметоизвозване на територията на общината, отчитане на превозените битови отпадъци, превеждане на отчисленията по Закона за управление на отпадъците /ЗУО/ и на разходите за издръжка на регионално депо и поддържане на чистотата на териториите за обществено ползване в гр. Две могили и селата Широково, Пепелина, Острица, Могилино и Каран Върбовка.
За услугата „Събиране на битовите отпадъци и транспортирането им до инсталации и съоръжения за третирането им” са планирани разходи в размер на 435230,00 лв., като дейност, изпълнявана от общинското предприятие „Чистота, озеленяване и благоустройство“. Предвидените средства включват фонд работни заплати и осигуровки на шофьори на сметосъбирачни машини и на общи работници на същите, размера на възнаграждението за придобит трудов стаж и професионален опит и размера на осигурителните вноски за 8 човека персонал – шофьори и сметосъбирачи. Разходът за РЗ, СБКО и ЗОВ е 256 480 лв., в т. ч. разпределени разходи за управление. Планирани са средства за работно облекло – 4000,00 лв.; материали – 16000,00 лв.; горива – 75000,00 лв.; външни услуги – 16200,00 лв. /вкл. ремонти – 12000 лв., програмни продукти ТРЗ и Счетоводство - 2200,00лв, осигуряване на информация на обществеността за събирането – 2000,00лв./; текущи ремонти – 28000,00 лв.; данъци – 500,00 лв.; застраховка „Гражданска отговорност” на сметосъбирачните машини и стопански инвентар – 3500,00 лв.; пътни такси -2900,00 лв. Предвидени са за закупуване съдове за събиране на отпадъци под прага на същественост в размер на 28950,00 лв. /контейнер „Бобър“ 1100 л – 30бр. и кофи 120л – 150бр./ и колела за контейнери – 3700,00 лв. За нуждите на услугата ще се използват два броя сметосъбирачни машини, собственост на Общината, също така  контейнеровоз, камион Мерцедес Мултилфт. Използваните съдове за отпадъци ще са – 734 контейнери тип „Бобър“ с обем от 1,1 куб. м, 2060 пластмасови кофи с обем от 0,120 куб.м, 306 контейнери за разделно събиране тип „Бобър“ с обем от 1,1 куб.м, 19 контейнери за зелена маса с обем от 6 куб.м и 80 кошчета. 
За услугата „Третиране на битовите отпадъци” предвидените разходи са в размер на 419 624,00 лв. и са на база прогнозно количество битови отпадъци, които ще бъдат депонирани през 2026 г. на регионалното депо в гр. Бяла. Те включват:

· разходи за издръжка на Регионално депо – планираната от регионалното депо цена на тон за 2026 г. за сепариране, компостиране и крайно обезвреждане на отпадъците в клетката на депото и за реалната цена на тон за изминалия период на ползване на депото. За издръжка на депото са планирани разходи в размер на 144113,00 лв. на база прогнозно количество отпадъци и имайки предвид повишените цени на горива, материали и работни заплати.
· обезпеченията по чл. 60 от ЗУО под формата на месечни отчисления – Разходите са предвидени на база прогнозно количество депонирани отпадъци на тон за периода от м. 12.2025 г. до м.11.2026 г. включително по 6,80 лв. на тон – 9263,00 лв.;
· отчисления по чл. 64 от ЗУО - Разходите са определени на база прогнозно количество отпадъци за периода от м. 12.2025 г. до м. 11.2026 г. включително като цената е по 95,00 лв. на тон – 129414,00 лв.;
· разходи по мониторинг депо в размер на 8690,00 лв.;
· съфинансиране на компостираща инсталация за нуждите на РСУО за регион Борово /Бяла, област Русе/ в размер на 128144,00 лв.
Разходите в размер на 370359,00 лв. за услугата „Поддържане на чистотата на териториите за обществено ползване в населените места и селищните образования в общината“ са планирани като дейност, изпълнявана от общинско предприятие „Чистота, озеленяване и благоустройство“. Предвидени са средства за работни заплати и осигуровки на тракторист, шофьор и на общи работници ангажирани с тази дейност, размера на възнаграждението за придобит трудов стаж и професионален опит и размера на осигурителните вноски за 8 човека персонал. Разходът за РЗ, СБКО и ЗОВ е 215 959 лв., в т.ч разпределени разходи за управление. Планирани са и разходи в размер на 5924,00 лв. за обезщетение при пенсиониране. Планирани са средства за работно облекло – 5000,00 лв; материали – 35850,00 лв.; горива – 44762,00 лв.; външни услуги – 28120,00 лв./ включени средства за почистване на замърсени територии/; текущи ремонти – 16750,00 лв.; данъци – 970,00 лв.; застраховка „Гражданска отговорност” на сметосъбирачните машини и стопански инвентар – 6784,00 лв.; пътни такси -240,00 лв. Предвидени са за закупуване съдове за събиране на отпадъци под прага на същественост в размер на 10000,00 лв. /бетонни кошчета/. Средствата за работна заплата са съобразени с промените в размера на възнагражденията придобит трудов стаж и професионален опит и размера на осигурителните вноски. 
План-сметката за относимите за календарната година разходи за извършване на дейности по предоставяне на услугите, за които се заплаща таксата за битови отпадъци, е документ, чрез който се осъществяват процесите по планирането на тези разходи. План-сметката е изготвена при спазване на принципите, предвидени в ЗМДТ, като се съобразява и с правилата и условията на ЗПФ и на ЗУО.
	ПЛАН-СМЕТКА ЗА 2026г.
	Разходи по услуги
	Съотношение на услугите в общите разходи
	В това число за сметка на ТБО

	1
	2
	
	

	Услуги по чл. 5, ал. 2(чл. 62 от Закона за местните данъци и такси)
	1 225 213 лева/ 626 441 евро
	
	958 392 лева/
490 018 евро

	1.Събиране и третиране на битови отпадъци до съоръжения и инсталации за тяхното третиране
	435 230 лева
222 530 евро
	35,52%
	340 421 лева/
174 054 евро

	2.Третиране на битовите отпадъци в съоръжения и инсталации
	419 624 лева
214 550 евро
	34,25%
	328 249 лева/
167 831 евро

	3.Поддържане на чистотата на териториите за обществено ползване в населените места и селищните образувания в общината
	370 359 лева
189 361 евро
	30,23%
	289 722 лева/
148 133 евро


	                 Източници на финансиране
	
	Съотношение

на източниците

в общите приходи

	Други източници на финансиране, в т.ч:
	266 821 лв. / 124829 евро
	21,78%

	Натрупани средства от обезпечения по чл.60 от Закона за управление на отпадъците
	9 263 лв./4 736 евро
	0,76%

	Натрупани средства от обезпечения по чл.64 от Закона за управление на отпадъците
	229 715 лв. / 117 451 евро
	18,75%

	Други общински средства и приходи, различни от приходите от такса битови отпадъци
	27 843 лв. /14 236 евро
	2,27%

	Такса за битови отпадъци
	958392 лв./ 490018 евро
	78,22%


Източниците за финансиране и прогнозният им размер в план-сметката са съобразени с очакваните постъпления - натрупани обезпечения и отчисления, очакваните приходи от ТБО и необходимото съфинансиране на разходи за сметка на други собствени приходи. 

Основният източник на финансиране е ТБО с 78,22% от необходимите средства. Натрупаните отчисления и обезпечения покриват около 19,51% от план-сметката. Допълнителният ресурс в размер на около 28 хил. лева, които представляват 2,27% от общите разходи, ще бъдат осигурени за сметка на други общински приходи. 

Съгласно разпоредбите на чл. 66, ал. 3, т. 2 от Закона за местните данъци и такси във връзка с чл. 66, ал. 1 и 2 и чл. 69, ал. 1, т. 1 и ал. 2 от Административнопроцесуалния кодекс проектът на решение за одобряване на план-сметката заедно с проектите на доклад на вносителя и на план-сметката се публикуват за обществено обсъждане на интернет страницата на общината с цел осигуряване на възможност на заинтересованите лица да осъществят правото си на участие в производството по издаване на общия административен акт чрез подаване на писмени предложения и възражения в 30-дневен срок от публикуване на уведомлението на интернет страницата на общината и Портала за обществени консултации. Предоставена е възможност за представяне на писмени предложения и възражения, които могат да се подадат в деловодството в сградата на Община гр. Две могили, бул. „България“ № 84 или на електронна поща: obshtina@dvemogili.egov.bg чрез публикуването им на 11.12.2025 г. 
На основание чл. 21, ал. 1, т. 6 и чл. 27, ал. 4 и 5 от Закона за местното самоуправление и местната администрация, чл. 66, ал. 3, т. 1 и 2 и чл. 67, ал. 3 от Закона за местните данъци и такси, чл. 3, ал. 2, т.1 от Правилник № 1 за организацията и дейността на Общинския съвет, неговите комисии и взаимодействието му с общинската администрация и чл. 11, ал. 3 от Наредба № 5 за определянето и администрирането на местните такси и цени на услугите, предоставени на физически и юридически лица на територията на Община Две могили предлагам на Общински съвет да вземе следното
РЕШЕНИЕ:

1. ОДОБРЯВА план-сметка за дейностите по чл. 66, ал. 1 от Закона за местните данъци и такси за 2026 г., съгласно Приложение № 1 (в лева и в евро), неразделна част от настоящата докладна:
С уважение,
Вносител:
МАРИЕТА ПЕТРОВА
Кмет на Община Две могили
Изготвил:
Красимира Русинова – Заместник кмет

Съгласувал:

Галина Милева, главен юрисконсулт
